Cristian Kontturi

Christian Kontturi (1847-1908)ei nähnut koskaan isäänsä, sillä tämä kuoli maaliskuussa1847. Renkimiehenä Kontturi mainittiin 1860-luvulla Ilomantsissa ,Tohmajärvellä ja Leppäviralla. Joroisiin hän saapui 1869 ja sieltä 1871 Rantasalmelle. Nuoruusvuodet olivat ilmeisen vaikeat, mutta eivät hyödyttömät. Teräväpäisyyttä osoitti se, että noissa oloissa Kontturi oppi lukemaan ja kirjoittamaan, vaikkei koulunkäyntiin ollut juuri tilaisuutta. Kun yrityshistoriassa puhutaan itseoppineista menestyksekkäistä yrittäjistä, on hyvin kohtuullista mainita Kontturi itseoppineena metsäpäälikkönä.

Kontturi esiintyi Gutzeit-yhtiön historiassa jo varsin varhaisessa vaiheessa.Ensimmäinen merkintä hänestä on Bredesenin liiketoimien yhteydessä : vuonna 1871 hän oli tehnyt Bredesenin kanssa sopimuksen pelkkojen hankkimisesta Varkauden seudulta Taipaleen kanavalle. Pelkkojen määrää ei tunneta, mahdollisesti ei ollut sovittukaan muuta kuin kappalehinta, mutta sopimusta ryhdyttiin noudattamaan ja Kontturi sai 1000:n markan enakkomaksun. Toisesta Kontturin ja Bredesenin välisestä liiketoimesta puhuttiin 1872. Sen mukaan Kontturi olisi lupautunut hankkimaan 742 tukkia Bredesenille. Tukkeja ei kuitenkaan toimitettu. Näiden hankintasopimuksien yhteydessä Kontturin etunimenä oli Risto.

Seuraavan kerran Kontturi esiintyy Gutzeitin tileissä 1874, jolloin hänet mainittiin uiton työnjohtajana. Viimeistään 1886 Kontturi tavattiin jälleen Gutzeitin palveluksessa metsien ostajana tittelinään työnjohtaja (kvartersman). Hänen ensimmäisiä tehtäviään oli metsien tarkistaminen ostamista varten Mäntyharju,Mikkeli ja Suonenjoki alueilla . Hänen asuinpaikkansakin vaihtelivat aina sen mukaan, missäpäin työt olivat. Ennen Kuopiota hän oli ollut Petäjävedellä, Joroisissa ja Suonenjoella. Toiminnassaan hän näyttää nopeasti saaneen isäntiensä luottamuksen.

Vuonna 1880 Gullichsen teki esityksen Kontturin "varmistamisesta" Gutzeitin palvelukseen siten, että hänen palkkansa ja asemansa tuli samaksi kuin oli silloisella metsätöiden tarkastajalla A.W. Blomgvistilla. Palkka oli 3000 markkaa vuodessa, ja tehtäväksi tuli metsien ostoskatselmusten ja arviointien lisäksi järjestää myös vuokrametsien savottoja.

Tämän ratkaisun jälkeen Kontturi oli Gutzeitin jossain määrin epäselvässä hierarkiassa metsäosaston toisella portaalla parin muun ohella. Näiden esimiehenä oli Falck, mutta käskysuhteet olivat epämääräiset, sillä myös Kotkan konttori antoi ohjeita ja valvoi toimia.

Kontturin ura osoitti hyvin sekin, että yllä mainittuna vuonna hän esitti toivomuksen keskustella puunhankinnasta Ludwigsenin kanssa ja se toteutui: kesällä 1888 hän Falckin ja Blomgvistin ohella neuvotteli tälläisistä kysymyksistä. siinä vaiheessa, jossa toimintaa Saimaalla oltiin aloittelemassa kontturista piti ensiksi tulla Suur-Saimaan alueen metsien ostaja. Tämä suunitelma muuttui kuitenkin myöhemmin niin kuin edellä on mainittu, ja Kontturin toimipaikaksi tuli 1888 Kuopio.

Hyvän metsien tuntemuksensa sekä arvostelu-ja organisointikykynsä johdosta Kontturi tuli 1890-luvun alussa jo asemaan, joka tosiasiassa merkitsi metsäpäälikön tehtäviä. Hänen tärkein toimensa oli edelleen puun ostaminen. Tässä häneen luotettiin niin täysin, että häneltä kysyttiin mielipidettä ja neuvoja suurissa puukaupoissa eikä Kotkan Kontturi ryhtynyt sellaisiin keskustelematta ensiksi hänen kanssaan.

Venäjän ostot hän hoiti kutakuinkin oman harkintansa perusteella. Joidenkin väitteiden mukaan hän olisi oppinut niin paljon venäjää, että hän saattoi toimia Venäjän puolella ilman tulkkia. Tässä on varmasti liioittelua. Jo pelkästään virallisten sopimusten käännökset vaativat sellaista kielitaitoa, jota Kontturilla ei ollut. Mutta varmasti Kontturi pystyi löytämään tarvittavan avun Venäjältä.

Kontturin luonteenpiirteenä mainittiin eräässä Kotkan kirjeessä sangviinikko. Ainakin hänen voi sanoa olleen optimisti, joka näki mahdollisuuksia eikä vaikeuksia. Muistikuvien mukaan hän oli vaativa ja täsmällinen mies, jota suorastaan pelättiin, eikä Kotkan konttorikaan ollut aivan varma, miten häneen oli suhdauduttava. Kirjeenvaihto osoittaa, että hän saattoi esiintyä hyvinkin kärkevästi yrityksensä etua ajaessaan.

Kontturin luotettavuus yrityksen edustajana oli täydellinen, eivätkä hänen tilinsä antaneen aihetta huoleen. Vuosien kuluessa hän perehtyi siinä määrin lainkäytäntöön, että hän pystyi valvomaan alaansa kuuluvat rutiinin omaiset lakiasiat. Hänen työkykynsä oli erinomainen. Sitä osoitti jo se, että hän pystyi operoimaan sellaisella alueella, joka uloittui Päijänteeltä Repolaan ja Saimaan vesistön pohjoisimmilta puroilta Lappeen rannoille saakka. Samanaikaisesti hän kykeni hoitamaan joukon käytännön asioita ja suunnittelemaan ja esittelemään uutta. Kaikkein suurimpia työtehtäviä olivat puunostojen suorittaminen Venäjän Karjalasta ja savottojen järjestäminen siellä. Enimmän osan työstään Kontturi tosiasiassa suorittikin matkoilla ollessaan; Kotkan konttorin osoitteista näkyy, että tuskin kahta peräkkäistä kirjettä tai sähkettä meni samaan osoitteeseen.

Gutzeitin ensimmäinen höyryvarppaajaalus sai Kontturin mukaan nimekseen Risto, jonka sijoitus paikka oli Saimaa.

Muuan mielenkiintoinen piirre liittyi hänen nimitykseensä Saimaan pohjoisen alueen tukkipääliköksi: se kirje, jossa asia hänelle vahvistettiin, oli kirjoitettu suomeksi, vaikka Kontturi ainakin jossain määrin osasi ruotsia. Tämä on ensimmäinen W.Gutzeit&Comp:n omalle virkamiehelle lähettämä suomenkielinen kirje.

Kontturia voi pitää yhtiön ensimmäisenä metsäpäällikkönä sillä perusteella, ettei hän pelkästään ostanut puuta vaan hankki taloja ja maita ja järjesteli tilojen asioita. Hän huolehti myös savottojen organisoinnista ja pitkän aikaa puun kuljetuksesta.

Jatkuvilla matkoilla oli ehkä jokin yhteys siihen, että Kontturin perhe-elämä oli rikkinäinen ja kolme kertaa hän oli elämänsä aikana vihillä.

Vaikka suurin osa Kontturin ajasta meni varmasti yhtiöiden asioiden ajatteluun, hän ehti pitää kunnossa myös oman taloutensa: kuolessaan 60-vuotiaana hän oli hyvin varakas mies, sillä pesän nettoomaisuus oli 73000 markkaa.

Arvokkaista palveluksista kiitollisena yhtiö pystytti Kontturin haudalle muistokiven.Hänet haudattiin Utran kirkkomaahan.Kerrotaan, että Kontturin pitkäaikainen hevonen Surakka veti isäntänsä arkun haudalle. Sen jälkeen hevonen ammuttiin ja haudattiin kirkkoaidan ulkopuolelle. Näin oli Kontturi eläessään määrännyt.